Menelajas

Graikų mitologijoje Menelajas () – Spartos karalius, Atrėjaus ir Aeropės sūnus, gražiosios Helenės vyras, Agamemnono brolis.

Menelajo tėvą Atrėją nužudė sūnėnas Egistas, kuris užgrobė Mikėnų valdžią bei valdė kartu su tėvu Tiestu. Menelajas  su broliu pabėgo pas Sparto karalių Tindarėją, kurio dukras Helenę ir Klitemnestrą vėliau vedė. Helenė ir Menelajas turėjo vieną dukrą Hermionę.

Menelajas tapo Tindarėjo įpėdiniu, o Agememnonas su brolio pagalba susigrąžino Mikėnų valdžią išviję Egistą ir Tiestą. Savo valdžia plėtė užkariavimais ir tapo galingiausiu iš tuometinių Graikijos regionų valdovu.

Vėliau į Spartą atkeliavo Trojos princas Paris, tikėdamasis vesti Helenę kaip jam buvo pažadėjusi meilės deivė Afroditė. Paris grįžo su Helene į Troją. Menelajas sukvietė visus jaunikius, kurie anksčiau varžėsi dėl gražiosios Helenės vardo ir buvo prisiekę, kad tam kuriam atiteks gražuolė jie visi padės ją išsaugoti. Prasidėjo Trojos karas. Visa Graikija dalyvavo Trojos kare. Didžioji dalis graikų palaikė Menelają.

Trojos karo metu jis vadovavo graikams, garsėjo kaip protingas ir teisingas valdovas. Jo ginklanešys Eteonėjas. Užmušė Deifobą Pario brolį, kuris po Pario mirties buvo vedęs Helenę.

Graikams laimėjus karą su Helene grįžo į Spartą. Keliaudami namo dėl audrų užklydo į Kretą ir Egiptą, iš kur negalėjo išvykti dėl audrų. Menelajas turėjo pagauti Protėją, pavidalą keičiantį jūros dievą, kad sužinotų ką  reikia paaukoti, kad galėtų grįžti namo. Protėjas taip pat pasakė, kad po mirties Menelajas paklius į Eliziejaus laukus. Menelajas su Helene sugrįžo į Spartą. 

Po Menelajo mirties nesantuokinis Menelajo sūnus Megapentas ištrėmė Helenę.

Graikų mitologijos mirtingieji
Trojos karas